LATVIJAS REPUBLIKAS MINISTRU KABINETS

2017.gada . Noteikumi Nr.

Rīgā (prot. Nr. , . §)

**Grozījumi Ministru kabineta 2010. gada 28. decembra noteikumos Nr. 1185 „Klimata pārmaiņu finanšu instrumenta finansēto projektu atklāta konkursa „Zema enerģijas patēriņa ēkas” nolikums”**

Izdoti saskaņā ar likuma

“Par Latvijas Republikas dalību Kioto
protokola elastīgajos mehānismos”

10.panta trešās daļas 1. un 2.punktu

 Izdarīt Ministru kabineta 2010.gada 28.decembra noteikumos Nr.1185 „Klimata pārmaiņu finanšu instrumenta finansēto projektu atklāta konkursa „Zema enerģijas patēriņa ēkas” nolikums” (Latvijas Vēstnesis, 2011, 6.nr.; 2012, 157.nr., 2013, 243.nr.) šādus grozījumus:

1. Izteikt 63. punkta ievaddaļu šādā redakcijā:

“63. Piecus gadus pēc projekta īstenošanas termiņa beigām (turpmāk – monitoringa periods):”

2. Izteikt 63.8. apakšpunktu šādā redakcijā:

“63.8. finansējuma saņēmējs katru gadu veic projekta rezultātu monitoringu un līdz nākamā gada 31. janvārim iesniedz Vides investīciju fondā projekta rezultātu monitoringa pārskatu atbilstoši projekta līgumam pievienotajai veidlapai. Monitoringa periods sākas ar nākamā mēneša 1. datumu pēc noslēguma pārskata apstiprināšanas. Finansējuma saņēmējs iesniedz monitoringa pārskatu par monitoringa gadu, kas sākas no kārtējā kalendārā gada 1. janvāra un ilgst līdz kārtējā kalendārā gada 31. decembrim. Finansējuma saņēmējs neiesniedz monitoringa pārskatu par nepilnu monitoringa gadu.

3. Izteikt XI nodaļu šādā redakcijā:

„XI. Finansējuma saņēmēja atbildība par projekta rezultātiem

67. Finansējuma saņēmējs ir atbildīgs par projekta līgumā un projekta iesniegumā noteikto rezultātu, tai skaitā oglekļa dioksīda emisiju samazinājumu sasniegšanu.

68. Ja Vides investīciju fonds atbilstoši finansējuma saņēmēja iesniegtajam monitoringa pārskatam par iepriekšējo monitoringa gadu (izņemot pēdējo monitoringa gadu) konstatē, ka projekta līgumā un projekta iesniegumā norādītais oglekļa dioksīda emisiju samazinājums gadā, salīdzinot ar monitoringa pārskatā norādīto oglekļa dioksīda emisiju samazinājumu gadā (ēkas atjaunošanas vai pārbūves projektā), vai projekta līgumā un projekta iesniegumā norādītais siltumenerģijas patēriņš apkurei (kWh/m2) gadā (jaunbūves projektā), salīdzinot ar monitoringa pārskatā norādīto siltumenerģijas patēriņu apkurei (kWh/m2) gadā, nav sasniegts, Vides investīciju fonds 20 darbdienu laikā pēc iesniegtā monitoringa pārskata saņemšanas aprēķina neatbilstības apmēru (turpmāk – neatbilstība) un rakstveidā par to informē finansējuma saņēmēju. Monitoringa periods sākas ar nākamā mēneša 1. datumu pēc noslēguma pārskata apstiprināšanas. Monitoringa gads sākas no kārtējā kalendārā gada 1. janvāra un ilgst līdz kārtējā kalendārā gada 31. decembrim.

69. Finansējuma saņēmējs 40 darbdienu laikā pēc šo noteikumu [68. punktā](http://likumi.lv/doc.php?id=224137#p68) minētās informācijas par oglekļa dioksīdaemisijas neatbilstības apmēru saņemšanas iesniedz Vides investīciju fondā pasākumu plānu neatbilstības novēršanai (turpmāk – plāns). Ja finansējuma saņēmējs neiesniedz monitoringa pārskatu vai plānu šajos noteikumos minētajā termiņā, Vides investīciju fonds aprēķina neatbilstību par attiecīgo monitoringa gadu un rakstiski par to informē finansējuma saņēmēju un atbildīgo iestādi.

70. Finansējuma saņēmējs plānā ietver:

70.1. nepieciešamos oglekļa dioksīda emisijas samazināšanas organizatoriskos vai tehniskos pasākumus;

70.2. ja nepieciešams, papildu energoefektivitātes pasākumus atbilstoši šo noteikumu 24. punktā noteiktajām atbalstāmajām aktivitātēm (turpmāk – papildu pasākumi), izņemot tos, kuru īstenošanai finansējuma saņēmējs ir saņēmis finanšu instrumenta finansējumu vai ir saņēmis vai plāno saņemt finansējumu jebkuru citu atbalsta programmu vai individuālā atbalsta projekta ietvaros, tai skaitā Emisijas kvotu izsolīšanas instrumenta, Eiropas Savienības vai ārvalstu finanšu palīdzības līdzekļiem. Papildu pasākumus var īstenot ēkās un uz zemes, kas atbilst šo noteikumu 22. punkta prasībām un šīs prasības ir izpildītas projekta monitoringa periodā. Papildu pasākumus apstiprina neatkarīgs eksperts ēku energoefektivitātes jomā.

70.3. argumentētu informāciju par iepriekš neparedzamiem vai no finansējuma saņēmēja neatkarīgiem ārējiem apstākļiem, kas ir ietekmējuši projekta līgumā un projekta iesniegumā noteikto rezultātu sasniegšanu.

71. Vides investīciju fonds 20 darbdienu laikā pēc plāna saņemšanas pārbauda plāna atbilstību šo noteikumu 70. punktam. Ja Vides investīciju fonds konstatē, ka plāns neatbilst šo noteikumu 70. punktam, Vides investīciju fonds 20 darbdienu laikā pēc plāna saņemšanas rakstveidā informē finansējuma saņēmēju un finansējuma saņēmējs novērš konstatētos trūkumus 20 darbdienu laikā pēc informācijas saņemšanas. Ja finansējuma saņēmējs neiesniedz plānu vai nenovērš minētos trūkumus, Vides investīciju fonds aprēķina oglekļa dioksīda emisijas neatbilstību par attiecīgo monitoringa gadu un rakstveidā par to informē finansējuma saņēmēju un atbildīgo iestādi. Ja plāns atbilst šo noteikumu 70.punktam, finansējuma saņēmējs īsteno plānu saskaņā ar šo noteikumu 72. punktu.

72. Finansējuma saņēmējs plānu īsteno par saviem līdzekļiem ne ilgāk kā līdz nākamā gada 31. decembrim no brīža, kad plānu ir apstiprinājis Vides investīciju fonds. Monitoringa periodā neieskaita laiku, kurā finansējuma saņēmējs īsteno plānu, kurā paredzēti šo noteikumu 70.2. apakšpunktā minētie papildu pasākumi. Monitoringa periodā ieskaita laiku, kurā finansējuma saņēmējs īsteno plānu, kurā paredzēti šo noteikumu 70.1. apakšpunktā minētie pasākumi, ja tādā veidā tiek sasniegts projekta līgumā un projekta iesniegumā norādītais oglekļa dioksīda emisijas samazinājums gadā. Pēc plāna īstenošanas finansējuma saņēmējs monitoringu nodrošina attiecībā uz esošajām projekta ietvaros īstenotajām aktivitātēm un plānā īstenotajiem pasākumiem.

73. Ja Vides investīciju fonds pēc monitoringa perioda pēdējā monitoringa gada monitoringa pārskata saņemšanas konstatē, ka:

73.1. projekta līgumā un projekta iesniegumā norādītais oglekļa dioksīda emisiju samazinājums gadā (ēkas atjaunošanas vai pārbūves projektā), salīdzinot ar monitoringa perioda monitoringa gadu vidējo oglekļa dioksīda emisiju samazinājumu gadā, nav sasniegts, Vides investīciju fonds aprēķina neatbilstību un atgūstamo neattiecināmo līdzekļu apjomu saskaņā ar šo noteikumu 74. punktu un rakstveidā par to informē finansējuma saņēmēju un atbildīgo iestādi. Atbildīgā iestāde, ievērojot šo noteikumu 74. un 76. punktu, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu.

73.2. projekta līgumā un projekta iesniegumā norādītais siltumenerģijas patēriņš apkurei (kWh/m2) gadā (jaunbūves projektā), salīdzinot ar monitoringa perioda siltumenerģijas patēriņš apkurei (kWh/m2) gadā, nav sasniegts, Vides investīciju fonds aprēķina neatbilstību un atgūstamo neattiecināmo līdzekļu apjomu saskaņā ar šo noteikumu 75. punktu un rakstveidā par to informē finansējuma saņēmēju un atbildīgo iestādi. Atbildīgā iestāde, ievērojot šo noteikumu 75. un 76. punktu, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu.

74. Lai noteiktu atgūstamo neattiecināmo līdzekļu apjomu atbilstoši konstatētajai oglekļa dioksīda emisijas neatbilstībai:

74.1. piecu gadu monitoringa periodā katrā monitoringa gadā sasniegto oglekļa dioksīda emisiju samazinājumu saskaita un iegūto vidējo oglekļa dioksīda emisiju samazinājumu dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un iegūto starpību reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

$$KPFI\_{n.l. }=\left(1-\frac{\left(CO\_{2\\_ 1.gads}+CO\_{2\\_ 2.gads}+CO\_{2 \\_3.gads}+CO\_{2\\_ 4.gads}+CO\_{2 \\_n.gads}\right)/n}{CO\_{2 \\_Līgums}}\right)×KPFI×\left(1+ECB\_{likme}\right)$$

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

$CO\_{2 \\_Līgums}$ – projekta līgumā un projekta iesniegumā norādītais oglekļa dioksīda emisijas samazinājums gadā, tonnas ;

$ECB\_{likme}$ - Eiropas Centrālās bankas refinansēšanas likme;

$CO\_{2\\_ 1.gads};CO\_{2\\_ 2.gads};CO\_{2 \\_3.gads};CO\_{2\\_ 4.gads} ;CO\_{2 \\_n.gads} –$ piecu gadu monitoringa periodā katrā monitoringa gadā sasniegtais oglekļa dioksīda emisijas samazinājums, tonnas (noapaļots uz augšu līdz divām zīmēm aiz komata);

n – gadu skaits;

 – piešķirtais finanšu instrumenta finansējums, *euro*.

74.2. ja monitoringa periods tiek pagarināts un ir ilgāks par pieciem gadiem, no kopējā monitoringa perioda piecu monitoringa gadu, kuros ir lielākais sasniegtais oglekļa dioksīda emisiju samazinājums gadā, vidējo oglekļa dioksīda emisiju samazinājumu gadā dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un iegūto starpību reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

$$KPFI\_{n.l.} =\left(1-\frac{\left(CO\_{2\\_ max1}+CO\_{2\\_ max2}+CO\_{2 \\_max3}+CO\_{2\\_ max4}+CO\_{2\_{\\_}max5}\right)/5}{CO\_{2 \\_Līgums}}\right)×KPFI×\left(1+ECB\_{likme}\right)$$

kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

$CO\_{2 \\_Līgums}$ – projekta līgumā un projekta iesniegumā norādītais oglekļa dioksīda emisijas samazinājums gadā, tonnas;

$ECB\_{likme}$ – Eiropas Centrālās bankas refinansēšanas likme;

$CO\_{2\\_ max1};CO\_{2\\_ max2};CO\_{2 \\_max3} ;CO\_{2 \\_max4; }CO\_{2 \\_max5; }$– no kopējā monitoringa perioda pieci monitoringa gadi, kuros ir lielākais sasniegtais oglekļa dioksīda emisijas samazinājums gadā, tonnas (noapaļots uz augšu līdz divām zīmēm aiz komata);

 – piešķirtais finanšu instrumenta finansējums, *euro*.

75. Lai noteiktu atgūstamo neattiecināmo līdzekļu apjomu atbilstoši konstatētajai siltumenerģijas patēriņa apkurei neatbilstībai:

75.1. projekta līgumā un projekta iesniegumā norādīto siltumenerģijas patēriņu apkurei (kWh/m2) gadā dala ar piecos monitoringa gados sasniegto vidējo zemāko siltumenerģijas patēriņu apkurei (kWh/m2) gadā. No vieninieka atņem dalījuma rezultātu un iegūto starpību reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

$$KPFI\_{n.l. }=\left(1-\frac{Q\_{Līgums} }{\left(Q\_{1.gads}+Q\_{2.gads}+Q\_{3.gads}+Q\_{4.gads}+Q\_{n.gads}\right)/n}\right)×KPFI×\left(1+ECB\_{likme}\right)$$

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

$Q\_{Līgums}$ - projekta līgumā un projekta iesniegumā norādītais siltumenerģijas patēriņš apkurei gadā, kWh/m2;

$Q\_{1.gads};Q\_{2.gads};Q\_{3.gads};Q\_{ 4.gads} ;Q\_{n.gads}–$ piecu gadu monitoringa periodā katrā monitoringa gadā sasniegtais siltumenerģijas patēriņš apkurei gadā, kWh/m2 (skaitli nedrīkst noapaļot uz augšu);

$ECB\_{likme}$ - Eiropas Centrālās bankas refinansēšanas likme;

n – gadu skaits;

*KPFI* – piešķirtais finanšu instrumenta finansējums, *euro*.

75.2. ja monitoringa periods tiek pagarināts un ir ilgāks par pieciem gadiem, projekta līgumā un projekta iesniegumā norādīto siltumenerģijas patēriņu apkurei (kWh/m2) gadā dala ar piecu monitoringa gadu, kuros ir sasniegts zemākais siltumenerģijas patēriņu apkurei (kWh/m2) gadā, vidējo siltumenerģijas patēriņu apkurei (kWh/m2) gadā. No vieninieka atņem dalījuma rezultātu un iegūto starpību reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

$$KPFI\_{n.l.} =\left(1-\frac{Q\_{Līgums}}{\left(Q\_{ min1}+Q\_{ min2}+Q\_{min3}+Q\_{min4}+Q\_{min5}\right)/5}\right)×KPFI×\left(1+ECB\_{likme}\right)$$

kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

$Q\_{Līgums}$ - projekta līgumā un projekta iesniegumā norādītais siltumenerģijas patēriņš apkurei gadā, kWh/m2;

$Q\_{min1};Q\_{min2};Q\_{min3} ;Q\_{min4; }Q\_{min5; }$– no kopējā monitoringa perioda pieci monitoringa gadi, kuros ir zemākais siltumenerģijas patēriņš apkurei gadā, kWh/m2(skaitli nedrīkst noapaļot uz augšu);

*KPFI* – piešķirtais finanšu instrumenta finansējums, *euro*.

76. Atbildīgā iestāde, pieņemot lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši konstatētajai neatbilstībai, ņem vērā oglekļa dioksīda emisiju vai siltumenerģijas patēriņa apkurei samazinājuma apjomu no papildu pasākumiem, kas veikti pēc projekta īstenošanas termiņa beigām un finansējuma saņēmēja sniegto argumentēto informāciju par oglekļa dioksīda emisijas vai siltumenerģijas patēriņa apkurei samazinājumu, ja ir radušies iepriekš neparedzami vai no finansējuma saņēmēja neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu.”

4. Papildināt noteikumus ar XII nodaļu šādā redakcijā:

„XII. Noslēguma jautājumi

77. Grozījumi šo noteikumu 63. punktā un XI nodaļā stājas spēkā 2017. gada 31. jūlijā. Finansējuma saņēmēji par iepriekšējiem monitoringa gadiem (no 1. janvāra līdz 31. decembrim) monitoringa pārskatus, kas iesniegti līdz 2017. gada 31. jūlijam, atkārtoti neiesniedz.

78. Atbildīgā iestāde līdz 2017. gada 31. jūlijam sadarbībā ar Vides investīciju fondu sagatavo un publicē atbildīgās iestādes tīmekļvietnē un Vides investīciju fonda tīmekļvietnē vadlīnijas projektu rezultātu monitoringa izvērtēšanai un papildu pasākumu piemērošanai.

79. Finansējuma saņēmējam, kura projekta monitoringa periods vai pēdējais monitoringa gads ir beidzies un projekta līgumā un projekta iesniegumā noteiktais rezultāts monitoringa periodā nav sasniegts, ir tiesības lūgt Vides investīciju fondu pagarināt šo noteikumu 63.punktā norādīto monitoringa periodu ne ilgāk par trīs monitoringa gadiem, iesniegt plānu un veikt projekta monitoringu par attiecīgi pagarināto periodu atbilstoši šo noteikumu XI nodaļas prasībām. Atbildīgā iestāde un Vides investīciju fonds izdara projekta līgumā attiecīgus grozījumus. Ja projekta monitoringa periodu pagarina, šo noteikumu 63. punktā paredzētās prasības jāizpilda par attiecīgi pagarinātā projekta monitoringa periodu.”

Ministru prezidents M.Kučinskis

Vides aizsardzības un reģionālās attīstības ministra vietā –

tieslietu ministrs Dz.Rasnačs

Iesniedzējs:

vides aizsardzības un reģionālās attīstības ministra vietā –

tieslietu ministrs Dz.Rasnačs

Vīza:

valsts sekretārs R.Muciņš

2017.07.04. 12:55

1814

I.Vonda

67026554, ilze.vonda@varam.gov.lv